CELEX: 32012R0090
Language: ro
Date: 2012-02-02 00:00:00
Title: Regulamentul de punere în aplicare (UE) nr. 90/2012 al Comisiei din 2 februarie 2012 de modificare a Regulamentului (CE) nr. 736/2006 privind metodele de lucru ale Agenției Europene pentru Siguranța Aeriană pentru efectuarea de inspecții de standardizare

3.2.2012   
            
            
               RO
            
            
               Jurnalul Oficial al Uniunii Europene
            
            
               L 31/1
            
         REGULAMENTUL DE PUNERE ÎN APLICARE (UE) NR. 90/2012 AL COMISIEI
   din 2 februarie 2012
   de modificare a Regulamentului (CE) nr. 736/2006 privind metodele de lucru ale Agenției Europene pentru Siguranța Aeriană pentru efectuarea de inspecții de standardizare
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 216/2008 al Parlamentului European și al Consiliului din 20 februarie 2008 privind normele comune în domeniul aviației civile și instituirea unei Agenții Europene de Siguranță a Aviației și de abrogare a Directivei 91/670/CEE a Consiliului, a Regulamentului (CE) nr. 1592/2002 și a Directivei 2004/36/CE (1), în special articolul 24 alineatul (5),
   întrucât:
   
               (1)
            
            
               Regulamentul (CE) nr. 736/2006 al Comisiei (2) stabilește metodele de lucru ale Agenției Europene de Siguranță a Aviației (denumită în continuare „agenția”) pentru efectuarea de inspecții de standardizare, în conformitate cu articolul 24 alineatul (5) din Regulamentul (CE) nr. 216/2008. Regulamentul (CE) nr. 736/2006 a fost adoptat într-un moment în care domeniul de aplicare al Regulamentului (CE) nr. 1592/2002 al Parlamentului European și al Consiliului (3) era limitat la navigabilitatea inițială și la menținerea navigabilității.
            
         
               (2)
            
            
               Între timp, Regulamentul (CE) nr. 216/2008 a înlocuit Regulamentul (CE) nr. 1592/2002 și a extins de două ori domeniul său de aplicare, prima oară pentru a include în special personalul navigant și operațiunile aeriene și a doua oară pentru a include managementul traficului aerian și serviciile de navigație aeriană („ATM/ANS”), precum și siguranța aeroportuară. Comisia a adoptat mai multe norme de punere în aplicare corespunzătoare noilor domenii de competență.
            
         
               (3)
            
            
               Regulamentul (CE) nr. 1702/2003 al Comisiei (4) a stabilit deja norme de punere în aplicare privind certificarea pentru navigabilitate și mediu a aeronavelor și a produselor, reperelor și dispozitivelor aferente, precum și certificarea întreprinderilor de proiectare și producție și include cerințe tehnice, precum și proceduri administrative pentru asigurarea implementării satisfăcătoare de către autoritățile competente ale statelor membre.
            
         
               (4)
            
            
               Regulamentul (CE) nr. 2042/2003 al Comisiei (5) a stabilit normele de aplicare pentru menținerea navigabilității aeronavelor și a produselor, reperelor și dispozitivelor aeronautice și pentru autorizarea întreprinderilor și a personalului cu atribuții în domeniu și include cerințe tehnice, precum și proceduri administrative pentru asigurarea implementării satisfăcătoare de către autoritățile competente ale statelor membre.
            
         
               (5)
            
            
               Regulamentul (UE) nr. 805/2011 al Comisiei (6) stabilește normele detaliate pentru licențele și anumite certificate ale controlorilor de trafic aerian și include cerințe tehnice, precum și proceduri administrative pentru asigurarea implementării satisfăcătoare de către autoritățile competente ale statelor membre.
            
         
               (6)
            
            
               Regulamentul de punere în aplicare (UE) nr. 1178/2011 al Comisiei (7) stabilește cerințele tehnice și procedurile administrative referitoare la personalul navigant din aviația civilă, pentru a asigura implementarea satisfăcătoare de către autoritățile competente ale statelor membre.
            
         
               (7)
            
            
               Regulamentul de punere în aplicare (UE) nr. 1034/2011 al Comisiei (8) stabilește procedurile administrative pentru supravegherea siguranței în managementul traficului aerian și serviciile de navigație aeriană, pentru a asigura implementarea satisfăcătoare de către autoritățile competente ale statelor membre a cerințelor comune pentru furnizarea de servicii de navigație aeriană stabilite în Regulamentul de punere în aplicare (UE) nr. 1035/2011 al Comisiei (9).
            
         
               (8)
            
            
               Regulamentul (CEE) nr. 3922/91 al Consiliului (10), modificat prin Regulamentul (CE) nr. 859/2008 al Comisiei (11), a stabilit cerințe tehnice comune aplicabile transportului aerian comercial și proceduri administrative, pentru a asigura implementarea satisfăcătoare de către autoritățile competente ale statelor membre, care rămân aplicabile până în momentul în care vor intra în vigoare normele de punere în aplicare în domeniul operațiunilor aeriene.
            
         
               (9)
            
            
               Directiva 2004/36/CE a Parlamentului European și a Consiliului (12) privind siguranța aeronavelor țărilor terțe care folosesc aeroporturile comunitare, modificată prin Directiva 2008/49/CE a Comisiei (13), a stabilit procedurile de efectuare a inspecțiilor la platformă ale aeronavelor respective (SAFA) de către statele membre, care rămân aplicabile până în momentul în care vor intra în vigoare normele de punere în aplicare în domeniul inspecțiilor la platformă.
            
         
               (10)
            
            
               Pentru a monitoriza aplicarea acestor norme de punere în aplicare de către autoritățile competente ale statelor membre, este necesar să se extindă fără întârziere aplicarea metodelor de lucru existente ale agenției pentru efectuarea de inspecții de standardizare la noile domenii privind licențierea personalului navigant, operațiunile aeriene, licențele controlorilor de trafic aerian și furnizarea de ATM/ANS.
            
         
               (11)
            
            
               Prin urmare, Regulamentul (CE) nr. 736/2006 trebuie modificat în consecință.
            
         
               (12)
            
            
               Măsurile prevăzute de prezentul regulament sunt conforme cu avizul comitetului instituit prin articolul 65 din Regulamentul (CE) nr. 216/2008,
            
         ADOPTĂ PREZENTUL REGULAMENT:
   Articolul 1
   La articolul 3 din Regulamentul (CE) nr. 736/2006, alineatul (1) se înlocuiește cu următorul text:
   
      „(1)   În vederea evaluării conformității cu cerințele Regulamentului (CE) nr. 216/2008 și ale normelor sale de aplicare în domeniul navigabilității inițiale și menținerii navigabilității, al operațiunilor aeriene, al inspecțiilor la platformă, al personalului navigant, al controlorilor de trafic aerian, precum și al managementului traficului aerian și al serviciilor de navigație aeriană, agenția efectuează inspecții ale autorităților competente ale statelor membre și întocmește un raport în această privință.”
   
   Articolul 2
   Agenția își modifică procedurile de lucru pentru a se conforma prezentului regulament în termen de cel mult o lună de la data intrării în vigoare a acestuia.
   Articolul 3
   Prezentul regulament intră în vigoare în prima zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 februarie 2012.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 79, 19.3.2008, p. 1.
   
      (2)  JO L 129, 17.5.2006, p. 10.
   
      (3)  JO L 240, 7.9.2002, p. 1.
   
      (4)  JO L 243, 27.9.2003, p. 6.
   
      (5)  JO L 315, 28.11.2003, p. 1.
   
      (6)  JO L 206, 11.8.2011, p. 21.
   
      (7)  JO L 311, 25.11.2011, p. 1.
   
      (8)  JO L 271, 18.10.2011, p. 15.
   
      (9)  JO L 271, 18.10.2011, p. 23.
   
      (10)  JO L 373, 31.12.1991, p. 4.
   
      (11)  JO L 254, 20.9.2008, p. 1.
   
      (12)  JO L 143, 30.4.2004, p. 76.
   
      (13)  JO L 109, 19.4.2008, p. 17.